B, а крайният хектометър да е ≥ A.
 Комбинация: Множество идентификационни елементи в заявката
 Валидни заявки с множество идентификационни елементи
 Съчетаването на няколко идентификационни елемента в заявката води до обединяване на съответните съобщения. Всички идентификационни елементи се обработват поотделно, като съобщение се връща при отчитане на съвпадение с поне един от тях. Следователно в дадения пример ще бъдат върнати следните съобщения:
 —
 Всички съобщения за обекта с Location Code SKXXX0000010000***** с начален хектометър =0 и краен хектометър ≥ 0 (вж. случай 2)
 —
 Всички съобщения за обекта с ISRS Location Code SKXXX0000500000*****, които се припокриват с хектометричния интервал [11,0, 15,0] (вж. случай 3)
 —
 Всички съобщения за обекта с ISRS Location Code SKXXX0000200000***** с начален хектометър =110,5 и краен хектометър ≥ 110,5 (вж. случай 2)
 —
 Всички съобщения за обекта с ISRS Location Code SKXXX0000500000*****, които се припокриват с хектометричния интервал [220,0, 300,0] (вж. случай 3)
 9.4. Услуга за NtS съобщения (спецификации за изпълнение)
 В настоящата глава са дадени спецификациите за изпълнение на услугата за NtS съобщения, изведени от съображенията и изборите в предишните глави.
 Услугата за NtS съобщения предоставя четирите вида съобщения в NtS:
 1.
 NtS FTM (съобщение за фарватера и трафика)
 2.
 NtS WRM (съобщение за нивото на водата)
 3.
 NtS WRM (съобщение за ледови явления)
 4.
 NtS WERM (съобщение за метеорологичната обстановка)
 Изпълнението на услугата за NtS съобщения може да поддържа всички видове съобщения или само избрана част от тях. Допуска се участваща държава членка да предоставя повече от една услуга за конкретен вид съобщение, като тези услуги може да се допълват взаимно.
 9.4.1. Заявка
 С цел да се постигне максимална надеждност на услугата и в същото време нивото на сложност да остане ниско, за NtS Web Service не се използва допълнителен език за заявка. Вместо това се дават предоставените от WSDL конструкции. Конкретните операции и техните параметри са уточнени изцяло в WSDL спецификациите. За услугата за NtS съобщения е определена само една операция.
 Тематичноспецифичните филтриращи критерии се вземат от стандарта за NtS, но се разширяват в зависимост от разновидностите на параметрите:
 —
 вид на съобщението (задължителен; един от следните: „FTM“, „WRM“, „ICEM“, „WERM“)
 —
 конкретни участъци от водния път или части от него, или конкретни обекти (по избор; описани с единични ISRS Location Codes и/или двойки ISRS Location Codes)
 —
 срок на валидност (по избор; начална и крайна дата)
 —
 дата на публикуване на известието (по избор; отделни дати и/или времеви интервали)
 Услугата връща само съобщенията, при които е отчетено съвпадение с определени критерии.
 Механизъм за номериране
 Поддържа се механизъм за номериране, чиято цел е да се контролира обемът на данните. Параметърът за номериране се определя със сложен вид, съдържащ следните елементи:
 —
 offset: сериен номер на първото върнато съобщение (integer ≥ 0)
 —
 limit: макс. брой съобщения (integer ≥ 0)
 —
 total count: флаг, при необходимост от връщане на общ брой съобщения (стойност Boolean)
 Комплексният параметър за номериране е опционален, но ако го има, всички елементи в него задължително трябва да са дадени. След това механизмът за номериране работи по следния начин:
 Общият брой съобщения